ΓΝΩΣΤΟΠΟΙΗΣΗ

Για την έκδοση βεβαιώσεων μεταγραφής ακινήτου ιδιοκτησίας, βαρών και κατασχέσεων από Δικηγόρους, και από τα Κτηματολογικά Γραφεία.

-----------------------

 Κυρίες και Κύριοι Συνάδελφοι.

 Με τη διάταξη του άρθρου 24 του N. 5142/4.10.2024, ΦΕΚ. A΄ Ολοκλήρωση της κτηματογράφησης, απλοποίηση διαδικασιών, χρήση τεχνητής νοημοσύνης και διατάξεις για τη λειτουργία του Ν.Π.Δ.Δ. «Ελληνικό Κτηματολόγιο», λοιπές διατάξεις του Υπουργείου Ψηφιακής Διακυβέρνησης, μεταξύ των άλλων :

ορίζεται ότι οι Δικηγόροι συνεχίζουν να εκδίδουν τις βεβαιώσεις αυτές και από τα Κτηματολογικά Γραφεία.

 Ειδικότερα αναφέρεται ότι *΄΄Άρθρο 24*

 *Έκδοση βεβαιώσεων επί ακινήτων - Τροποποίηση παρ. 2 άρθρου 36 Κώδικα Δικηγόρων.*

 *Στην περ. β) της παρ. 2 του άρθρου 36 του Κώδικα Δικηγόρων (ν. 4194/2013, Α' 208), περί της περιγραφής του έργου του δικηγόρου επέρχονται οι ακόλουθες τροποποιήσεις: α) στο πρώτο εδάφιο,* ***οι λέξεις «που υπάγονται στην τοπική αρμοδιότητα εμμίσθου υποθηκοφυλακείου» αντικαθίστανται από τις λέξεις «για το χρονικό διάστημα που αυτά υπάγονται ή υπάγονταν στην τοπική αρμοδιότητα υποθηκοφυλακείων ή Κτηματολογικών Γραφείων αρμοδιότητας του Υπουργείου Δικαιοσύνης, οι αρμοδιότητες των οποίων έχουν περιέλθει σε Κτηματολογικά Γραφεία και Υποκαταστήματα του Ν.Π.Δ.Δ. «Ελληνικό Κτηματολόγιο»****», β) στο δεύτερο εδάφιο, η λέξη «υποθηκοφυλακείο» αντικαθίσταται από τις λέξεις «Κτηματολογικό Γραφείο ή Υποκατάστημα» και η περ. β), κατόπιν νομοτεχνικών βελτιώσεων, διαμορφώνεται ως εξής:*

 *«β) Η έκδοση βεβαιώσεων που αφορούν στη μεταγραφή, την ιδιοκτησία, τα βάρη και τις διεκδικήσεις επί ακινήτων, για το χρονικό διάστημα που αυτά υπάγονται ή υπάγονταν στην τοπική αρμοδιότητα υποθηκοφυλακείων ή Κτηματολογικών Γραφείων αρμοδιότητας του Υπουργείου Δικαιοσύνης, οι αρμοδιότητες των οποίων έχουν περιέλθει σε Κτηματολογικά Γραφεία και Υποκαταστήματα του Ν.Π.Δ.Δ. «Ελληνικό Κτηματολόγιο». Οι βεβαιώσεις της παρούσας* ***επέχουν, ως προς όλες τις έννομες συνέπειες, θέση πιστοποιητικού μεταγραφής, ιδιοκτησίας, βαρών ή διεκδικήσεων, αντίστοιχα, ισόκυρου προς εκείνο που εκδίδεται από το αρμόδιο Κτηματολογικό Γραφείο ή Υποκατάστημα.*** *Οι ισχύουσες διατάξεις για τη δυνατότητα έκδοσης πιστοποιητικών από τα υποθηκοφυλακεία και τα Κτηματολογικά Γραφεία δεν θίγονται.»*

Η ισχύς της ανωτέρω διάταξης ισχύει από τη δημοσίευση του Ν. 5142/4.10.2024.

 Eκ του Δ.Σ. Νάξου

 Η Πρόεδρος

 Μαρία Μάρκου